OpenLLM-France/wikimedia huggingface dataset:
# Álvaro Arana

Álvaro Arana Txurruka (Bilbo, 1904ko urriaren 3a - 1937ko ekainaren 16a) euskal kirolaria izan zen.

## Biografia

Ingeniaritza ikasi zuen Bilbon. Neguriko Club Marítimo del Abra elkarteko kidea izan zen. Belan, Olinpiar Jokoetan behin hartu zuen parte: Amsterdamen hain zuzen ere.
1936ko abuztuan errepublikarrek preso hartu zuten eta Ondarretan eta Arantzazu-Mendi itsasontzian izan zuten. 1937ko ekainaren 15an, Bilbo galtzear zegoenean Getxoko Arriluzera eraman eta ihes egin zuen. Hurrengo egunean harrapatu eta erail zuten.

## Erreferentziak

* ↑ Auñamendi Entziklopedia
* ↑ www.sports-reference.com
* Datuak: Q19662771
# Álvaro Amann

Álvaro Amann Rabanera (Gasteiz, 1949ko martxoaren 17a- ) Eusko Jaurlaritzaren Garraio eta Herri Lan Sailburu ohia da.
Madrilgo Arkitektura Goi-mailako Eskola Teknikoan lizentziatura eta Donostiako Arkitektura Eskolan doktoretza lortu ondoren, arkitekto moduan lan egin zuen. Eusko Ikaskuntzako osoko-bazkidea eta legebiltzarkide ohia da.

## Erreferentziak

* ↑ Auñamendi Eusko Entziklopedia. Álvaro Amann Rabanera. .
* ↑ www.euskadi.eus. ALVARO AMANN RABANERA. .

## Kanpo estekak

* Datuak: Q23907892
# Álvaro Arbina

Álvaro Arbina Díaz de Tuesta (Gasteiz, 1990eko abuztuaren 4a) Gasteizen bizi den idazlea da, batez ere, eleberri historikoa lantzen duena.

## Biografia

Gasteizen jaio eta hezia Mendebaldea Institutuan burutu zituen ikasketak. Nerabe zela irakurle sutsua zen eta idazten hasia; garai hartan sortu ziren bere lehen lanaren, La mujer del reloj (Ediciones B, 2016), istorioaren hazia eta zenbait pertsonai ere. Aurrerago, arkitektura ikasketak Donostiako EHUn egiten ari zela eleberriaren idazketari bi urtez ekin zion, karreraren bukaera lanak aldi berean eginez. Lan hau, Gasteiz abiapuntutzat hartuta, Napoleonen aurkako Espainiako Independentzia Gerran kokatzen da eta eleberri historikoa eta thrillerraren artekoa da. Liburuan azaltzen diren marrazkiak berak eginak dira. Lehen eleberria argitaratu zenean arkitekto bezala zebilen lanean, baina lana utzi du bigarrena idazteko. 2018an La sinfonía del tiempo (Ediciones B, 2018) argitaratu du, batez ere XIX. mendean kokatua, garai hartako hainbat guda erakutsiz eta Espainia, Europa eta Afrika eta Kuba bezalako lekuetan gertatuz.

## Lanak

* La mujer del reloj (Ediciones B, 2016)
* La sinfonía del tiempo (Ediciones B, 2018)

## Erreferentziak

* ↑ (Gaztelaniaz) Álvaro Arbina: “La historia es un regalo que nos hemos hecho para aprender del pasado, y a veces no le hacemos ni puñetero caso”. (Noiz kontsultatua: 2018-04-26).
* ↑ «ALVARO ARBINA: “Betidanik izan dut gustuko idaztea ”» Mendeberri. Mendebaldea BHI (Gasteiz) 35 2016ko ekaina.
* ↑ (Gaztelaniaz) «Alvaro Arbina publica su primer libro "La mujer del reloj"» Gasteiz Hoy 2016-02-06 (Noiz kontsultatua: 2018-04-26).
* ↑ Barakaldo Hitza 2016. XIII. LITERATUR JARDUNALDIAK. (Noiz kontsultatua: 2018/04/26).
* ↑ «ENCUENTRO LITERARIO CON ÁLVARO ARBINA (LA MUJER DEL RELOJ)» www.elbuhoentrelibros.com (Noiz kontsultatua: 2018-04-26).
* ↑ Lakunza, Rosana. (2018). «Álvaro Arbina "La literatura tiene que ser un oasis para el lector"» ON 551 (Noiz kontsultatua: 2018/04/26).
* Datuak: Q52186596
* Multimedia: Álvaro Arbina / Q52186596
# Álvaro Bermejo

Álvaro Bermejo Marcos (Donostia, Gipuzkoa, 1959ko abuztuaren 1a) gaztelaniazko idazle eta kazetaria da. Historian lizentziaduna da. Hainbat literatura-sari irabazi ditu; besteak beste Eusko Jaurlaritzaren Pio Baroja Eleberri Saria, Salamanca Hiria Saria eta Ateneo de Sevilla Saria. Plagioa eginez edo arauak hautsiz irabazi ditu beste lau sari (Donostiako Hiria ipuin saria, Kontakizunen III. Max Aub Saria, Tierra de Monegros lehiaketa eta Avilako Kazetarien Elkartearen Nazioarteko XX. Narratiba Saria).
Eleberri historikoa landu du batez ere: La Madonna de la Tempestad (1988), El descenso de Orfeo (1989), La torre de Casandra (1991; Manuel Mújica Laínezen La viajera lanaren plagioa), Benarés (1995), El reino del año mil (1998), La piedra imán (2001), El evangelio del Tíbet (2008), Contracorriente (2009) eta El Laberinto de la Atlántida (2010) ditu lanik aipagarrienak.

## Plagioz eta arau haustez irabazitako sariak

1988an, Donostiako Hiria ipuin sariko euskarazko atala irabazi zuen Bermejok, Egunsentirantz lanarekin. Berak, ordea, ez daki euskaraz, gaztelaniaz egin zuen idazlana (Batalla hacia la aurora) eta euskarako irakasle batek itzuli zion sarirako.
2015eko urrian, Bermejori irabaziak zituen bi sari kendu zizkioten: alde batetik, Tierra de Monegros lehiaketako 2014ko bigarren saria, Bermejok Marcos Crotto idazleari plagiatutako lan batekin irabazi zuelako; eta, bestetik, Avilako Kazetarien Elkarteak 2015ean emandako lehenengo saria, Bermejok beste sariketa batera aurkeztutako idazlan berarekin irabazi zuelako (sariaren oinarrietan zehaztuta zegoen aurrez saritutako lanak aurkezteko debekua).
2015eko azaroan Pedro Ugarte idazleak azaldu zuenez, Bermejok Manuel Mújica Laínezen La viajera plagiatuz irabazi zuen Kontakizunen III. Max Aub Saria, 1989an La torre de Casandra lanarekin lortua.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* 1 2 (Gaztelaniaz) Pedro Ugarteren Facebook hormako mezua, Facebook, 2015-11-05.
* 1 2 (Gaztelaniaz) Gabriela Origlia: «Plagio a Mujica Lainez en un cuento premiado hace 26 años en España», La Nación, 2015-11-19.
* ↑ (Gaztelaniaz) José Luis Barbería: «Polémica por el premio a una obra en 'euskera' traducida del castellano», El País, 1988-01-20.
* ↑ (Gaztelaniaz) «Retirado por plagio el segundo premio del certamen de relatos Tierra de Monegros 2014», Premios Literarios, 2015-10-09.
* ↑ (Gaztelaniaz) «Comunicado de la Asociación de Periodistas de Ávila», Periodistasdeavila.com, 2015-10-08.
* Datuak: Q3082787
* Multimedia: Alvaro Bermejo / Q3082787
# Yordas Tontorra

Yordas Tontorra, Burín edo Borín, gaztelaniaz Pico Yordas, Espainiako Leóngo probintziaren iparraldean dagoen mendi bat da, Gaztela eta Leongo autonomia erkidegoan, eta Kantauriar mendikatean. 1.967 metroko garaiera du.
Riañoko urtegiaren alboan dago.
# York (Arizona)

York Ameriketako Estatu Batuetako erroldak esleitutako leku bat da. Greenlee konderrian dago, Arizona estatuan. 599 biztanle ditu, 4,835879 kilometro koadroko azaleran banatuta.

## Ikus, gainera

* Greenlee konderrian

## Kanpo estekak

* Datuak: Q6170282
# Yori Bertin

Catherine Chassin, Yori Bertin izen artistikoaz ezaguna, (Bidarte, 1940ko abenduaren 28a), euskal antzezle ohia da. Parisko artista familia batean jaioa, Emile Bertin bere aitona dekoratzailea izan zen. 1972an bere ibilbide profesionala utzi zuen.

## Lanak
### Zinema

* 1956 : Montparnasse 19, Jacques Beckerrena
* 1957 : Ascenseur pour l'échafaud, Louis Mallerena
* 1958 : Chronique provinciale, Jean-Paul Rappeneaurena
* 1965 : Le Faux Pas, Antoine d'Ormessonena
* 1965 : Les Bons Vivants, Gilles Grangierrena
* 1965 : Rue du Havre, Jean-Jacques Viernerena
* 1966 : À nous deux Paris, Jean-Jacques Viernerena
* 1966 : La Religieuse, Jacques Rivetterena

### Telebista

* 1961 : Plainte contre inconnu, Marcel Cravennerena
* 1962 : Un miracle ou deux, François Girrena
* 1962 : La Dame aux Camélias, François Girrena
* 1963 : Skaal, Maurice Châteaurena
* 1964 : L'Éventail de Lady Windermere, François Girrena
* 1964 : Alerte à Orly, Jacques Villarena
* 1966 : Comment ne pas épouser un milliardaire, Roger Iglésisena
* 1966: Aline Barlett
* 1967 : Les Cinq Dernières Minutes : La Mort masquée, Guy Lessertisseurrena
* 1968 : Thibaud ou les Croisades, Henri Colpirena
* 1972 : Joyeux Chagrins, François Girrena
* 1972 : La Gageure imprévue, François Girrena
* Datuak: Q3572582
# Yorito

Yorito Hondurasko Yoro departamenduko udalerri bat da. 209.14 km²ko azalera du eta 2013ko datuen arabera 18127 biztanle zituen.

## Erreferentziak

* ↑ (Gaztelaniaz) Instituto Nacional de Estadística. Censo de Población y Vivienda 2013. (Noiz kontsultatua: 2020-05-04).

## Kanpo estekak

* Datuak: Q1647584
# York

York Ingalaterrako ipar-ekialdeko hiria da, Ouse eta Foss ibaien artean dagoena, izen bereko haranean. 2001ean 181.094 biztanle zituen. Hiriak kokatzen den Yorkshire konderriari izena ematen dio. Garai batean Konderriaren administraziopean zegoen arren, 1996tik hiri autonomoa da.
Ameriketako Estatu Batuetako New York hiriaren izenak honi egiten dio erreferentzia.
202.400 biztanle ditu (2010).

## Ekonomia

Azken urteetan industria asko indartu da: metalurgia eta industria mekanikoak, gai elektrikoak, elikagaiak.

## Historia

K. o. 71. urteaz geroztik erromatarren egoitza izan zen (Eboracum) eta han izendatu zuten enperadore Konstantino.
V. mendean saxoniarrek hiria hartu eta Northumbriako erresumako hiriburu egin zuten.
VII. mendea kultura eta erlijiozko errenazimentu aroa izan zen.
IX. mendean daniar bikingoek eskualdea beretu zuten, Jorvikeko erresuma zeritzona sortuz (hortik dator gaur egungo York izena).
XI. mendean normandiarrek bereganatu zuten.
XII. mendean, eskualdeko nekazaritzak aberastasun handia ekarri zion hiriburuari. Erdi Aroan erresumako bigarren hiri garrantzitsuena izan zen.
XVI. mendean erlijio ordenak desagertarazi zituzten eta ekonomiak lur jo zuen.
XVII. mendean, erregezaleek indar handia izan zuten Yorken.
XIX. mendean nekazaritzaren beheraldiak eragin handia izan zuen hiriaren gainbeheran.

## Ondasun nabarmenak

Yorkeko katedrala (York Minster) Ingalaterrako katedral handienetako bat da; 1220tik 1740ra eraiki zen, antzinako gotiko estiloan; beirateak XIV. eta XV. mendekoak dira.
XIV. eta XV. mendeko etxe eta eliza asko ditu hiriak; aipagarriak dira baita ere XI. mende bukaerako beneditarren abade-eliza baten aztarnak eta Gilermo Konkistatzaileak eraikitako gaztelua.

## Irudi galeria

* Yorkeko katedralaren ikuspegia, hiriko harresietatik
* Yorkeko Shambles, Erdi Aroko kalea
* Clifforden dorrea, York gazteluaren zati dena
* Erret antzokia

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Ingelesez) York-eko Udalaren web gune ofiziala
* Datuak: Q42462
* Multimedia: York, England / Q42462
# Yorima

Yorima Araneomorphae armiarma generoa da, Dictynidae familiakoa. Ipar Amerikan eta Antilletan aurkitzen dira.

## Espezien zerrenda

The World Spider Catalogo 12.0-ren arabera hauek dira:
* Yorima albida Roth, 1956
* Yorima angelica Roth, 1956
* Yorima antillana (Bryant, 1940)
* Yorima flava (Chamberlin & Ivie, 1937)
* Yorima sequoiae (Chamberlin & Ivie, 1937)
* Yorima subflava Chamberlin & Ivie, 1942

## Bibliografia

* Chamberlin & Ivie, 1942: "A hundred new species of American spiders". Bulletin of the University of Utah, 32. liburuki, 13 zk., 1-117 or.

## Erreferentziak

* ↑ Platnick, 2011: The world spider catalog (American Museum of Natural History).

## Ikus, gainera

* Zerrenda:Dictynidae espezieak

## Kanpo estekak

* (Ingelesez): Index to Organism Names.
* (Ingelesez): Nomenclator Zoologicus
* Datuak: Q3572585
* Espezieak: Yorima
# York (Alabama)

York Alabamako hiri bat da. Sumter konderrian kokatua dago. 2010ean 2.538 biztanle zituen, 142,6 kilometro koadrotan banatuta.

## Ikus, gainera

* Sumter konderria

## Kanpo estekak

* Datuak: Q80025
* Multimedia: York, Alabama / Q80025
# Yoplait

Yoplait Frantziako jogurt enpresa bat da. 1965an sortua izan zen eta egoitza nagusia Boulogne-Billancourt udalerrian du.

## Kanpo estekak

* Webgune ofiziala
* Datuak: Q1068102
# Yorba Linda (Kalifornia)

Yorba Linda Kaliforniako hiri bat da. Orange konderrian kokatua dago. 2010ean 64.234 biztanle zituen, 50,5 kilometro koadrotan banatuta.

## Ikus, gainera

* Orange konderria

## Kanpo estekak

* Datuak: Q493518
* Multimedia: Yorba Linda / Q493518
# Weatherby Lake (Missouri)

Weatherby Lake Missourieko hiri bat da. Platte konderrian kokatua dago. 2010ean 1.723 biztanle zituen, 2,66 kilometro koadrotan banatuta.

## Ikus, gainera

* Platte konderria

## Kanpo estekak

* Datuak: Q660424
# Weatherford (Oklahoma)

Weatherford Oklahomako hiri bat da. Custer konderrian kokatua dago. 2010ean 10.833 biztanle zituen, 16,69 kilometro koadrotan banatuta.

## Ikus, gainera

* Custer konderria

## Kanpo estekak

* Datuak: Q2542048
* Multimedia: Weatherford, Oklahoma / Q2542048
# Wearde

Wearde, Ingalaterrako Kornualles konderriko Saltash udalerriko auzo bat da.

## Kanpo estekak

* Datuak: Q7978141
# Weary Dunlop

Sir Ernest Edward "Weary" Dunlop (Major Plains, Victoria, 1907ko uztailaren 12a - Melbourne, 1993ko uztailaren 2a) australiar errugbilari, kirurgialari eta gerra-presoa izan zen.
* Datuak: Q3048501
* Multimedia: Edward Dunlop / Q3048501
# Weatherford (Texas)

Weatherford Texasko hiri bat da. Parker konderrian kokatua dago. 2010ean 25.250 biztanle zituen, 64,38 kilometro koadrotan banatuta.

## Ikus, gainera

* Parker konderria

## Kanpo estekak

* Datuak: Q970527
* Multimedia: Weatherford, Texas / Q970527
# Wear ibaia

Wear ibaia, ingelesez: River Wear, Ingalaterrako ipar-ekialdeko ibai bat da. 96 kilometro luze ditu. Nagusiki Durham konderrian hedatzen da, ibilbidearen azken zatia Tyne eta Wear konderrian eginez.
Peninoetan jaio, ibilbidean zehar Durham hiria igaro ondoren, Sunderland hirian Iparraldeko Itsasoan urak isurtzen ditu.
* Datuak: Q1433715
* Multimedia: River Wear / Q1433715
# Weatherby (Missouri)

Weatherby Missourieko herri bat da. DeKalb konderrian kokatua dago. 2010ean 107 biztanle zituen, 0,31 kilometro koadrotan banatuta.

## Ikus, gainera

* DeKalb konderria

## Kanpo estekak

* Datuak: Q958844
# Weathersfield udalerria, Trumbull konderria (Ohio)

Weathersfield udalerria Ameriketako Estatu Batuetako Ohio estatuko udalerri bat da, Trumbull konderrian. Azken zentsuaren arabera 24.689 biztanle zituen, 23.3 milia karratu (60 km$^2$) eremuan.

## Ekonomia

2020ko zentsuaren arabera, Weathersfield udalerriak 10891 etxebizitza zeuden. Per capita diru-sarrerak 26.735 estatubatuar dolar ziren.

## Kanpo estekak

* Datuak: Q7978326
* Multimedia: Weathersfield Township, Trumbull County, Ohio / Q7978326
# Weallup Lake (Washington)

Weallup Lake Ameriketako Estatu Batuetako erroldak esleitutako leku bat da. Snohomish konderrian dago, Washington estatuan. 882 biztanle ditu, 4,3 kilometro koadroko azaleran banatuta.

## Ikus, gainera

* Snohomish konderria

## Kanpo estekak

* Datuak: Q1510254
# Weatherly (Pennsylvania)

Weatherly Pennsylvaniako borough bat da. Carbon konderrian kokatua dago. 2010ean 2.525 biztanle zituen, 7,72 kilometro koadrotan banatuta.

## Ikus, gainera

* Carbon konderria

## Kanpo estekak

* Datuak: Q429862
* Multimedia: Weatherly, Pennsylvania / Q429862
# Wen Konderria

Wen Konderria izen bereko toki asko izan daiteke:
* Wen Konderria: Gansu probintziako Longnan hiriko konderria.
* Wen Konderria: Henan probintziako Jiaozuo hiriko konderria.
# Wenceslao Orbea

Wenceslao Orbea Alberdi (Eibar, ? – ?, 1919ko martxoaren 6a) eibartar politikari eta abokatua izan zen.
Zuzenbidea ikasi eta diputatu hautatu zuten 1916 eta 1918 artean.
Gipuzkoako Foru Aldundiaren abokatua, Gipuzkoako Kutxaren sorreran eta Euskalerriaren Adiskideen Elkartearen berrantolaketan parte hartu zuen.
Felisa Biardeau ezkondu eta lau seme-alaba (Adelaida, Isabel, Manuel eta Elisa) izan zituen.

## Erreferentziak

* ↑ Auñamendi Eusko Entziklopedia. Wenceslao Orbea Alberdi. .
* Datuak: Q6166774
# Wenceslau Braz (Paraná)

Wenceslau Braz Brasilgo udalerri bat da, Paraná estatuan kokatua. 19.188 biztanle ditu 397,916 km²ko eremuan.

## Ikus, gainera

* Paraná

## Kanpo estekak

* Datuak: Q2006930
* Multimedia: Wenceslau Braz (Paraná) / Q2006930
# Wen Tzu-yun

Wen Tzu-yun, txineraz 文姿云, (Taipei (Taiwan) 1993ko irailaren 29a) karatean lehiatzen den kirolari taiwandarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), Taipei txinatarra ordezkatuz, brontzezko domina irabazi zuen Bettina Plank austriarrarekin elkarbanatuz, kumite ≤55 kg modalitatean, Ivet Goranova bulgariarraren (urrezkoa) eta Anzhelika Terliuga ukrainiarraren (zilarrezkoa) atzetik sailkatuz. Kontuan izan, Txinak jarritako baldintzak direla eta, 1979an NOBek (Nazioarteko Olinpiar Batzordea) Nagoia-n (Japonia) hartutako erabakiak Taiwanek Olinpiar jokoetan (bere izenean eta bere banderapean) esku hartzea galarazten duela; beraz, Taipei txinatarraren izenean aritzen da.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Kumite ≤55 kg, emakumezkoa |

## Erreferentziak

* ↑ China y Taiwan obligadas a coexitir en el COI" El Pais 1979-10-26, 2021-11-03an begiratua. (Gaztelaniaz)
* ↑ «Wen Tzu-yun» olympedia.org 2021-11-10ean begiratua(Ingelesez)
* ↑ «Wen Tzu-yun» Olympics.com 2021-11-10ean begiratua (Gaztelaniaz)
* ↑ "Karatea, kumite ≤55 kg, emaitzak 2020" olympedia.org (Ingelesez)

## Kanpo estekak

* Datuak: Q24284217
* Multimedia: Wen Tzu-yun / Q24284217
# Wenceslau Braz (Minas Gerais)

Wenceslau Braz Brasilgo udalerri bat da, Minas Gerais estatuan kokatua. 2.356 biztanle ditu 102,487 km²ko eremuan.

## Ikus, gainera

* Minas Gerais

## Kanpo estekak

* Datuak: Q658813
* Multimedia: Wenceslau Braz (Minas Gerais) / Q658813
# Wen Tsai Wang

Wen Tsai Wang (王文采-tik transliteratua) (Laizhou, 1926ko ekainaren 5a - Beijing, 2022ko azaroaren 16a) botanikari txinatarra izan zen, Gesneriaceae familian mundu osoan esperientzia zuena.
"Botanika Eboluzionario eta Sistematikoko Giltza Estatuko Laborategian", "Botanika Institutuan" eta "Pekingo Zientzien Txinako Akademian" ikertzen aritu da.

## Argitalpen batzuk

* WANG, WT, B LIU. 2008. A new section with a new species of Anemone (Ranunculaceae) from Mt. Xiaowutai, China. Journal of Systematics and Evolution 46 (5): 738-741
* ----, L XIE. 2007a. A revision of Clematis sect. Tubulosae (Ranunculaceae). Acta Phytotaxonomica Sinica 45 (4): 425-457. ISSN 0529-1526
* ----. 2007b. Ranunculus ailaoshanicus W.T.Wang, a new species of Ranunculaceae from Yunnan, China. Acta Phytotaxonomica Sinica 45 (3): 293-295. ISSN 0529-1526
* ----, LQ LI. 2005. A new system of classification of the genus Clematis (Ranunculaceae). Acta Phytotaxonomica Sinica 43 (5): 431-488. ISSN 0529-1526
* ----. 1982. Notulae de Gesneriaceis Sinensibus (IV). Bull. Bot. Res. Harbin 2(4): 37-64
* ----. 1987. Classificatio specierum Opithandrae (Gesneriaceae). Bull. Bot. Res. Harbin 7(2): 1-16
* ----. 1992. Notulae de Gesneriaceis Sinensibus (X). Guihaia 12(4): 289-300
* ----, KY Pan, ZY Li, AL Weitzman, LE Skog. 1998. Gesneriaceae. en C.Y. Wu & P.H. Raven (eds.), Flora of China, 18. liburukia. Science Press, Beijing eta Missouri Lorategi Botanikoa, St. Louis, orr. 244-401

## Ohoreak

Bere omenez izendatzen dira espezieak :
* Ranunculaceae, Delphinium wentsaii YZZhao 1990
* Gesneriaceae, Chirita wentsaii D.Fang & L.Zeng
* Gesneriaceae, Opithandra wentsaii Z. Yu Li 2003

## Erreferentziak

* ↑ Redacción. (2022-11-16). 著名植物分类学家王文采院士逝世 享年96岁. .
* ↑ Datos en Kew Gardens

## Bibliografia

* «Wen Tsai Wang». Landare Izenen Nazioarteko Indizea (IPNI). Kew Royal Botanic Gardens, Harvard Unibertsitateko Herbarioa eta Australiako Herbario Nazionala (arg.).

## Kanpo estekak

* Datuak: Q4103197
* Espezieak: Wen Tsai Wang
# Wenatchee (Washington)

Wenatchee Ameriketako Estatu Batuetako hiri bat da. Chelan konderrian kokatuta dago, Washington estatuan. 35.508 biztanle ditu, 21,454068 kilometro koadroko azaleran banatuta.

## Ikus, gainera

* Chelan konderria

## Kanpo estekak

* Datuak: Q958596
* Multimedia: Wenatchee, Washington / Q958596
# Ávilako katedrala

Ávilako Kristo Salbatzailearen katedrala (gaztelaniaz: Catedral de Cristo Salvador de Ávila) Espainiako Gaztela eta Leon erkidego autonomoan dagoen Ávila hirian dagoen katedrala da.
Badaude eraikitze lanak 1091n hasi zirela esaten dutenak, Alfontso VI.a Gaztelakoak hiria konkistatu zuenean hain zuzen ere baina, aditu gehienen ustez, Fruchel maisuak XII. mendean egin zuela uste dute. Edonola ere, XV. mendean amaitu zuten, 1475ean Juan Guasek erlojua egin zuenean.

## Kanpo estekak

* Ávilako katedralaren webgune ofiziala (Gaztelaniaz)
* Datuak: Q1402296
* Multimedia: Cathedral of Ávila / Q1402296
# Ângulo (Paraná)

%C3%82ngulo Brasilgo udalerri bat da, Paraná estatuan kokatua. 3.235 biztanle ditu 106,021 km²ko eremuan.

## Ikus, gainera

* Paraná

## Kanpo estekak

* Datuak: Q1205078
* Multimedia: Ângulo (Paraná) / Q1205078
# Ädelost

Ädelost izenekoa (suedieraz "gazta noblea") behi esne pasteurizatuz eginiko gazta urdin suediar bat da. Bere ezaugarri nabarmenen artean krema argi kolore bat uniformeki banatutako zain urdin-grisaxkekin eta zapore bizi eta gazi bat daude. Gazta honek azal arinki lizuntsua du, eta 18 zentimetroko diametroa eta 10 zentimetroko altuera duten zilindroetan etortzen da, 2,5 kiloko amaierako pisuarekin. Ädelostak %50eko koipe materia du eta 2 eta 3 hilabete ematen ditu heltzen. Sarri mahaiko gazta bezala erabiltzen da.

## Kanpo estekak

* Datuak: Q252826
# Älmhult udalerria

Älmhult Suediako udalerria da. Kronobergeko konderrian kokatua dago. 978,22 km² ditu eta 16.200 biztanle ditu.

## Mugakideak

Honako udalerri hauekin egiten du muga:
Markaryd udalerria Ljungby udalerria Alvesta udalerria Tingsryd udalerria Osby udalerria Olofström udalerria

## Hiritar ezaguna

* Carolus Linnaeus (1707-1778), botanikaria

## Erreferentziak

* ↑ (Suedieraz) Statistiska centralbyrån, Kommunarealer den 1 januari 2014. Statistics Sweden.
* ↑ (Suedieraz) Folkmängd i riket, län och kommuner 31 mars 2016. Statistics Sweden.

## Kanpo estekak

* Datuak: Q254799
* Multimedia: Älmhult Municipality / Q254799
# Ávilako harresiak

Ávilako harresiak$^1$ UNESCOren gizateriaren ondarea :
| Ávilako harresiaren irudia. ||
| Mota | Kulturala |
| Irizpideak | iii, iv |
| Erreferentzia | 348bis |
| Kokalekua | Espainia |
| Eskualdea$^2$ | Europa / Ipar Amerika |
| Izen ematea | 1985 (IX. bilkura) |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
Ávilako harresiak Espainiako Gaztela eta Leon autonomia erkidegoko Ávila hirian dagoen harresi erromaniko bat da. Gaur egun hiriko alde zaharra, harresia eta harresiz kanpoko elizak Gizateriaren Ondare izendatuak daude. Espainiar Estatuaren jabetzakoak dira eta Ávilako udalak ustiatzen ditu.

## Egitura

2.516 metroko perimetroa, 2.500 almena, 88 dorre eta 9 ate edo atari ditu. 33 hektareatako azalera du eta ekialdetik mendebalderako norantza duen laukizuzen batean hedatua dago. Harresiek batez besteko 3 metroko lodiera eta 12 metroko garaiera dute.

## Historia

Erromatar nekropoli baten hondakinen materiala erabiliz eraikitzen hasi zen, bai eta erromatar eta bisigodoen harresietako materialak ere. Erabilitako harria granito zuria eta grisa da, betiere jatorriaren araberakoa. Adreilua, morteroa eta karea ere erabili ziren.
Gaur egun ikus daitekeen harresia XII. mendearen bigarren erdialdean eraikitakoa da.

## Kanpo estekak

* Ávilako harresia Ávila hiriko turismo bulegoaren webgunean ikusgai (Gaztelaniaz) (Ingelesez) (Frantsesez)
* Datuak: Q3050235
* Multimedia: Walls of Ávila / Q3050235
# Ávilako probintzia

Ávila Espainiako probintzia bat da. Gaztela eta Leongo autonomia erkidegoan dago. 2006. urtean, 168.818 biztanle zituen. Hiriburua Ávila hiria da.

## Eskualdeak

* Arenas de San Pedroko eskualdea
* La Moraña
* Ávila
** Sierra de Ávila
** Valle de Amblés
* Valle del Alberche
* El Barco de Ávila-Piedrahíta
** Valle del Corneja

## Udalerri nagusiak

* Ávila 56.855 biztanle.
* Arévalo 8.074 biztanle.
* Arenas de San Pedro 6.830 biztanle.
* Las Navas del Marqués 5.784 biztanle.
* Candeleda 5.166 biztanle.
* Sotillo de la Adrada 4.769 biztanle.
* El Tiemblo 4.337 biztanle.
* Cebreros 3.501 biztanle.
* La Adrada 2.734 biztanle.
* El Barco de Ávila 2.721 biztanle.

## Avilar ezagunak

* Teresa Avilakoa (1515-1582), erlijioso eta idazlea.
* Adolfo Suárez (1932-), politikaria eta Espainiako gobernuburua.

## Kanpo estekak

* Ávilako Diputazioaren webgunea
* Datuak: Q55288
* Multimedia: Province of Ávila / Q55288